Universitas Iagellonica Cracoviensis

Universitas Iagellonica Cracoviensis est antiquissima universitatum publicarum Poloniae et una antiquarum in toto mundo (in Media Europa, tantum Universitas Carolina Pragensis est antiquior). Condita est die 12 Maii anno 1364 a Casimiro Magno, rege Poloniae, ut Academia Cracoviensis ad instar Universitatis Bononiensis cum tribus facultatibus (sine facultate theologica). Anno vero 1400 sumptu et cura sanctae Hedvigis reginae Poloniae restituta cum facultate theologica ut universitas. Universitatis nomen a Ladislao Iagiello sanctae Hedvigis mariti procedit. Ideo una celeberrimum universitatum nominatur a rege qui artem scribendi legendique non habuerit, sed unus optimorum regum Poloniae erat. Universitas Cracoviensis multos et claros professores et studiosos habebat, ad quos numerantur: Laurentius Corvinus poeta Latinus et cosmographus Nicolaus Copernicus, astronomus theoriae heliocentricae creator sanctus Ioannes Cantius Ioannes Cochanovius, poeta clarissimus Polonus Petrus Skarga Hyacinthus Przybylski Ioannes Paulus II Vislava Szymborska et alii. Celebris est Bibliotheca Iagellonica quoque. Notae Nexus externus Statut Uniwersytetu Jagiellońskiego (Polonice)